CELEX: 62008CB0166
Language: lt
Date: 2009-05-19 00:00:00
Title: Byla C-166/08: 2009 m. gegužės 19 d. Teisingumo Teismo nutartis ( Amtsgericht Büdingen (Vokietija) prašymas priimti prejudicinį sprendimą) baudžiamojoje byloje prieš Guido Weber (Procedūros reglamento 104 straipsnio 3 dalis — Direktyva 89/397/EEB — Oficiali maisto produktų kontrolė — Tikrinamų subjektų teisė pasinaudoti pakartotiniu tyrimu — Tikrinamo subjekto sąvoka)

29.8.2009   
            
            
               LT
            
            
               Europos Sąjungos oficialusis leidinys
            
            
               C 205/15
            
         2009 m. gegužės 19 d. Teisingumo Teismo nutartis (Amtsgericht Büdingen (Vokietija) prašymas priimti prejudicinį sprendimą) baudžiamojoje byloje prieš Guido Weber
   (Byla C-166/08) (1)
   
   (Procedūros reglamento 104 straipsnio 3 dalis - Direktyva 89/397/EEB - Oficiali maisto produktų kontrolė - Tikrinamų subjektų teisė pasinaudoti pakartotiniu tyrimu - Tikrinamo subjekto sąvoka)
   2009/C 205/27
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Amtsgericht Büdingen
   
   
      Šalis pagrindinėje baudžiamojoje byloje
   
   Guido Weber
   
      Dalykas
   
   Prašymas priimti prejudicinį sprendimą — Amtsgericht Büdingen — 1989 m. birželio 14 d. Tarybos direktyvos 89/397/EEB dėl oficialios maisto produktų kontrolės (OL L 186, p. 23; 2004 m. specialusis leidimas lietuvių k., 13 sk., 10 t., p. 5) 7 straipsnio 1 dalies antrojo sakinio aiškinimas — Tikrinimų asmenų teisė į pakartotinį tyrimą atliekant oficialią maisto produktų kontrolę — Platintojo, kuris atsako pagal baudžiamąją ar administracinę teisę už maisto produkto kokybę ir ženklinimą, kvalifikavimas tikrinamu subjektu
   
      Rezoliucinė dalis
   
   1989 m. birželio 14 d. Tarybos direktyvos 89/397/EEB dėl oficialios maisto produktų kontrolės 7 straipsnio 1 dalies antroji pastraipa turi būti aiškinama taip, kad maisto produktą importavusi ir paskui į rinką jį pateikusi bendrovė, kurios vadovas, remiantis šio produkto mėginio, paimto mažmeninės prekybos parduotuvėje, tyrimo rezultatais, gali būti persekiojamas administracine ar baudžiamąja tvarka dėl produkto kokybės ar ženklinimo, yra laikytina „tikrinamu subjektu“ šios nuostatos prasme.
   
      (1)  OL C 183, 2008 7 19.